Szeretők

Pedig milyen jól indult a reggelem. Arra ébredtem, hogy átölel hátulról. Ő. Megismerem kezét: körmeit, ujjait, vonásait. Bevallom, meglepődtem. Nem számoltam azzal, hogy mostanság bármikor megkaparinthatom magamnak… még csak öt percekre sem. Magához húzott, és bennem semmi erő nem volt, hogy ellenálljak: hozzásimultam. Teljes testemmel. A fejem hátravetettem, mert éreztem, hogy közelít, s ahogy csókolta a nyakam, arcához akartam súrolni a sajátom. 

„Cssss-sss…” – súgta. Elmosolyodtam. Keze az ölelésből felkúszik a kulcscsontomon a vállamra, és kínzó lassúsággal lefejti hálóruhám róla. Hagyom, hogy hideg érintése arra garázdálkodjon, amerre akar. Becsúszik a könnyű selyem alá, s újra felfedezi testem. Az izgalom egyre gyűlik bennem, s érzem, ahogy a vágy feltámad: saját kezeim is kívánják az ő bőrét. Hátra nyúlok, beletúrok hajába, s tarkójánál fogva még közelebb húzom. Hagyja magát, sőt, ahogy ajkai finoman csókolják nyakam, elengedi magát, újra átveszi a kezdeményezést, s hevességében meg-megharapja a bőröm – egyelőre ügyelve, hogy nehogy felsértse a bőrt. Közben óvatosan szétválasztja combjaim, de nem rohan le, nem ostromol még. Pedig érzi, hogy kívánom: bőröm megint forróvá vált, szívem megint ver – méghozzá hevesen. Nem, teljes győzelmet akar aratni, mint korábban. Másik kezemmel is mozdulnék, hogy én is csábíthassam, sürgessem… de megállít. Fejem visszafekteti a párnára. Hát mozdulatlanságra kárhoztat. Ki akarja élvezni, hogyan épül fel bennem a feszültség szépen lassan. Erősen belemar combomba, de a fájdalom különös módon nem zavar – ebben is gyönyört találok most. Bármit, amit tőle kapok, örömmel veszem. Meg akarom csókolni, újra eggyé válni vele, de ahogy újra mozdulnék, arcát az enyémhez nyomja, s lent tartja fejem: nem tudok megfordulni. Érzem a vonásain, hogy mosolyog. Élvezi. Nem is különbözik annyira attól az egyetlen másik férfitól, akivel voltam. Lucas akart még egyedül ilyen teljesen megszerezni magának. Ő volt még, aki ennyire a hatalmában akart tudni. Önszántamból vetem alá magam hatalmának, s ahogy kéri, mozdulatlanságba dermedek. Övé vagyok, s azt tesz velem, amit nem szégyell. Mikor már szinte égek a vágytól, végre elindul keze a combomon felfelé. Vámpírként a fizikai szexet majd’ kétszáz éve nem űztem, s akkor is csak azért, mert erőszakkal kényszerítették rám… mégis élvezem az érintését. A nőt azért teremtette Isten, hogy a férfié legyen. Akármilyen önérzetes lény vagyok… a tény, az tény. Így nem tagadom:

Beteljesülést éreztem, ahogy húzta fel hálóingem. Empatikus képességei miatt minden mozdulata maga a tökéletes pontosság és időzítés. Megpróbálok ellazulni, ahogy szemérmemhez ér, de hiába, majd szétvet a feszültség. Lehunyom szemeim, hogy el tudjak szakadni a jelenettől, s egy kicsit tovább kitartsak. Most nem hezitál, s elveszi azt, ami jár neki. Ahogy belém hatol, bennszakad a lélegzetem, s akárhogy próbálom elengedni magam, érzem, hogy máris pulzálok. Teste rám nehezedik egy picit, ahogy fölém hajol, hogy megcsókoljon. Felnyitom szemeim, hogy tekintetében eléghessek. Vykos.

Horror. Düh. Gyűlölet. Gyötrelem. Szégyen. Harag. Félelem. Nincs annyi szó, s dimenzió sem, hogy leírhassam mennyi minden volt abba az egyetlen pillanatba belesűrítve. A felismerés pillanata. Őrjöngésbe fordulhattam, mert nem tudom, hogyan keveredtem ki öleléséből, hogyan szabadultam szorításából. Félig letépett hálóruhával térek magamhoz, zihálva, az ajtóm és az ágyam között. Vykos ott ül az ágyamon félmeztelen feltámaszkodva, s engem néz. Ördögi vigyor kúszik fel arcára, amint feltartja bal karját, s az a szemem láttára először átalakul egy női kézzé, majd vissza egy – az előzőhöz sokban hasonló, ám mégsem ugyanolyan – férfikarrá. 

„Mi van, Démonok Hercege… Hideg, netán magányos volt a Pokol?!” – ordítom, még mindig önkontrollon kívül. Csak ül, és mosolyog kárörvendőn. A fenevaddal küszködve üvöltöm arcába „Mit akarsz tőlem, Sasha Vykos?!”

„Feküdj vissza, Polaris” – mondja, és pillantása a kezemre téved, ahogy a bal vállamról félig letépett ruhát próbálom összefogni. Veszedelmesen összeszűkül szeme. Nagyon lassan, helytelenítően megrázza fejét. 

Mit keres itt?? Mit akar megint?! Senki sincs a házban. Legszívesebben beindítanám menedékem védelmi mechanizmusait, de előre tartok attól, hogy nem működnének. Vykos nem olyan ostoba, hogy bemenjen egy általa nem biztosított házba. Nem én akarom megtenni az első ártó lépést. …Solaris is elment… Talán az is Vykos műve?! Milyen emberfeletti empátiával rendelkezhet ez a férfi… nő… valami, ha egy ilyet is előre tudott jelezni? És mit akar tőlem?!

„Azt akarom, hogy feküdj ide vissza mellém, Polaris” – mondja ezúttal rendkívül hidegen, és utasítón. Ellentmondást nem tűrően. Olvas a fejemben? Nem érzem jelenlétét. Haragom az égbe szökik, ahogy felfogom, mit is mondott, s felháborodom. Ezt már csak félelmem közelíti meg: Csak nem gondolja komolyan? Arcát nézem, de mint egy szobor, mozdulatlan és hideg. Tekintetem elsodródik a ruháim felé. A vértem ott van az ágy mellett, ahol hagytam. A vér, ami el van raktározva benne, talán segíthet kitartani. Észreveszi, mit figyelek, s eszelős vigyorra húzza ajkát. „Ó… kérlek… próbáld meg.” – száll ki az ágyból, s áll a vértem mellé. Lerí róla, hogy élvezi, hogy küszködöm. Ellágyul az arca: Kedvesen elmosolyodik, majd elindul felém. Hátrálnék, de hamar véget ér a szobám, s sarokba szorít. Nem merek mozdulni. De ezt mégsem hagyhatom! Elfordítom arcom. Vykos fölém tornyosul, s egy mély lélegzettel megfürdik megint illatomban, majd megemeli állam, hogy szemébe nézzek. „Mégcsak nem is sejted, miért…” – hajol közelebb, és megint elrántom arcom. „Hm…” – hallom irritált hangját. „Ahogy akarod.” – mondja, s térde becsúszik két combom közé, szétfeszítve azt. Már átkoznám magam figyelmetlenségemért, de nem akarok újra ebbe a hibába esni, figyelek inkább. Visszafojtom lélegzetem, amint a falnak szögez, de nem visz rá a lélek, hogy ellenkezni merjek. Ahogy ajka a nyakamhoz ér, érzem, hogy most az ő teste is forró. Most már egész felső testét nekem nyomja, érzem, hogy bőre lángol. Belém harap, és szívni kezdi vérem, én meg teljesen elgyengülök Csókjának kéjétől. Erősen tart a derekamnál és térdével, nem tudok összeesni. Másik keze könnyedén kikerüli az megszaggatott hálóingem, s minden ellenállás nélkül jut el mellemig. Keményen belém markol, de a fájdalom most csak tovább fokozza a bennem gyülemlő feszültséget, és felnyögök a gyönyörben. Átkozom magam gyengeségemért, s eldöntöm, többet nem szólalok meg. Félek a haláltól, de bármi jobb ennél. Elmém szabadulásért könyörög, ám hamar rájövök… egyáltalán nem akar megölni. Hát mégis megtanulom kívánni a halált. 

Féltékenység

Két nap. Talán… nem is tűnt fel senkinek. Felnyögök. Még mindig fáj, pedig azt gondolná az ember, hogy ezt a folyamatos ingert megszokhatta volna már a testem… Felpillantok a fémre a karomban. A kovácsoltvas ágy keményen kitart. Két napja feszegetem, de nem akar eltörni. Biztos ezzel is tett valamit. Csuklóm… mintha ráfolyt volna, körülöleli az ágytámlaként húzódó keresztvasat. Zihálok, hogy ne nyöszörögjek. Megpróbálom megint meghajlítani. Előbb utóbb eltörik. Összeszorítom fogaim, de kegyetlenül fáj, mert sem a csontom, sem a vas nem akarja feladni. Sikítok dühödt fájdalmamban, s megint ömleni kezd a vér. Koncentrálok egy picit, és megállítom. Párnáim, ruhám, s lassan a fal is tiszta vér az erőlködéseimtől. Sírok. A megaláztatástól vagy a fájdalomtól… vagy mindkettőtől. Gyengének érzem magam, fáradtnak. Talán még nem ment le a nap? Innen bentről nem látom. Direkt nincs ablak a saját menedékemen. Hogy biztonságos legyen.

Biztonság? …Hogy a mennybe jutott be ilyen könnyen az a féreg?! Mégcsak észre sem vettem! Végignyilall egy fájdalomhullám az egész karomon, csuklómtól a könyökömön át, a vállamon keresztül, s mintha a szívemet akarná elérni, csak a mellkasomban halványul el. Megint felnézek a fejem fölé. Olyan furcsa: Teljesen szétszedte a csuklóm csontjait. Merevvé vált, tényleg megfolyt. Úr Isten, de undorító. Letekintek a lábaimra. A bőrömet begyógyítottam már, de a strukturális kár több időt igényel majd. Mi ez, te jó ég? Karom akart lenni? Vagy mi? Megmozgatom lábujjaim, s alig ismerek rájuk. Ha nem én mozdítanám, azt hinném, nem sajátom. Egészen gargoyleszerű. Erről van szó? A gargoyle-ok szolgálók. Szinte mindegyiknek van egy mestere, aki rend szerint minden téren uralja, s azt tesz vele, amit csak akar. Persze nem okos dolog elpazarolni egy ilyen hasznos eszközt. Így a vérurak – mert hogy rendszerint vérkötelékkel is kötik őket – vigyáznak rájuk. Sokszor meg is becsülik őket. Néha pedig még a Mester szeretetét is kiérdemlik. 

Talán nem is tűnt fel senkinek, hogy eltűntem. Még ez lenne a legjobb variáció. Persze tudom, hogy nem sok esély van rá. Két nap? …Biztosan keresni fognak lassan. A francba! – Gyűjtöm a dühöt, hogy újra próbálkozzak. 

Lenézek mellkasomra. A fehér hálóing csupa vér, de még kiveszem a legelső foltokat: a melleim fölé most már odaszáradva annyi van felírva „Enyém vagy.” A seb alatta áztatta át a kelmét. Nem tudtam időben begyógyítani. Válogatott káromkodásokat szórok agyamban az alkotójára. Hátravetem fejem, hogy erőt gyűjtsek, összpontosítsak. Egy újabb átok körvonalai fogalmazódnak elmémben. Türelem. Majd eljön annak is az ideje. Most csak egy kézre összpontosítok, s a jobb karom minden erőmmel megfeszítem. Lassan hajlik a fém. Már egészen a fejem vonalában jár. Nem bírom a kínt, kiáltok, de tovább feszítem a vasat. Csak hajlik. Feladom. Nem akar eltörni. 

Megmozgatom térdeim, hogy lábaim ízületeinek fájdalma elnyomja csuklómét – eredménytelenül – így a fájdalomtól eltorzult arccal pillantok fel, hogy bármit keressek, ami el tudja vonni figyelmem.

Jaj… Ne. Azonnal kisimulnak vonásaim. Elfordítom arcom, hogy ne kelljen szemébe néznem. Óhatatlanul is észreveszek minden apró vérfoltot – hirtelen mennyivel koszosabbnak tűnik minden. Rex Talio kifejezéstelen arccal áll a fal mellett. Megpróbálok feljebb ülni, mert az utolsó erőlködésben eléggé lecsúsztam… végre elég erőt érzek magamban arra, hogy feltekintsek rá. Csak áll, és néz. Testem, arcom. Látom, ahogy gondolkodik. Nem látszik rajta, hogy dühös. De érzem. Ijesztő. Regisztrálja a jelenet minden apró részletét. Miután végzett, akkor is csak áll. Bámul még egy darabig. Most már egészen mást kezdek érezni. Fáj. De ez nem az én fájdalmam – nem, ez nem fizikai. Ez gyötrelem… ez az ő fájdalma. Sajog a lelke, érzem. Az arcára is kiül… nem takarja most előlem. Kezét szája elé emeli, hogy eltakarja és érzem, hogy remeg. Látni nem látom. Elfordítom tekintetem, nem is akarom látni. Próbálom elhatárolni magam, próbálok nem tudomást venni róla, de hallom… Sír? Nem, csak zihál. Vagy…? Nem. Nem nézek oda. Nem fogok odanézni! Lehajtom fejem, hogy amennyi látszott is eddig elfordított arcomból, azt is eltakarjam. 

Megindul felém, s az ágy mellé érve megint megtorpan. Felnézek rá. A mellemet nézi. És most harag lángol tekintetében. Merő gyűlölet. 

„Ki tette ezt veled?” – kérdezi, s semmi különös nincs hangjában. Sem düh, sem gyűlölet, sem kétségbeesés. Szenvtelen? Nem, még az sem. Elfordítom tekintetem. Nem akarom, hogy kiolvassa az arcomból az emlékeket. Mert hirtelen jönnek vissza az említett éjszaka emlékei. Erőszakot érzek elmémen. 

„Ne!” – kérem, és küzdök. „Ne tedd!” – újból legyűröm, de fogy az akaraterőm.

„Ne ellenkezz! Tudni akarom, ki merte ezt tenni veled!” – üvölt először velem. Megijeszt, de kifeszített állapotomban, nem tudok mozdulni. Még mindig krisztusi pozícióban fekszem az ágyamon: két csuklómat átjárja az ágytámla meggyötört vasa. „Válaszolj!” – parancsol rám, s keze megindul felém, de elakad félúton. Mintha tétovázna. Felpillantok rá, és aggodalmat, kétségbeesést látok szemeiben, ahogy sebeimet nézi. Nem tudja, hol kezdje. De ahogy találkozik tekintetünk, megint fagyossá válik pillantása, s újra követel: „Parancsolom.” – mondja sokkal higgadtabban, s már-már rémisztően metsző a hangja. Nem válaszolok, s lassan kiül a megbántottság az arcára. Miért nem értem meg, hogy tudnia kell? Miért nem árulom el neki? Szinte érzem a gondolatait. …Miért titkolom előtte? Hirtelen végtelenül mély, félelemmel vegyes fájdalom önti el.

Nem! Tiltakozik saját elmém a gondolata előtt. 

„Vykos!” – nyögöm lehajtott fejjel, s felkapom fejem, hogy lássa… lássa szememben: Semmi közöm nem volt hozzá! Kinyúlok felé, hogy megérintsem arcát – de az ágyvas kegyetlen fájdalommal emlékeztet, hogy még mindig hozzá vagyok láncolva. Elfordult. Szörnyen kavarognak érzelmei. Ahogy visszatekint, s visszafordul, csak a melleimet nézi. Érzem, hogy gyűlik benne a harag. Üvölt a fejében a felirat ’Enyém vagy’ …olvassa újra és újra. 

„Rex…” – szólítom. Megpróbálom visszahozni a jelenbe, de gondolatai nagyon messze járnak. 

„Mit keresett itt, Polaris?” – néz rám, és először életemben kételyt látok arcán. Döbbenet lesz úrrá rajtam. Annyira sokkol a kérdése, hogy nem tudok reagálni. Hogyhogy mit keresett itt?! Ezt neki kéne leginkább tudnia! Az életem két hete feje tetejére fordult mindenestől, s mint kiderült őmiatta! Még tőlem várja el, hogy tudjam, mi folyik itt?! Fogalmam sincs! - akarom üvölteni, de nem vagyok képes szavakat formálni. Tiltakozásom egy rémült, hitetlenkedő fejrázásban nyilvánul meg. 

„Rex!” – vonom kérdőre vádlón, s felpattannék. A fém mélyen felsikít, ahogy hajlítok rajta egy keveset, de a fájdalom legyűr, s visszaesek. Visszaperdül, s homlokát ráncolja. Egyetlen mozdulattal lenyúl a rácshoz, megragadja, majd a másik kezével eltépi, mint valami egyszerű rágót. Beleremegek a kínba, de meg sem nyikkanok. Ráfog csuklómra, és lehúzza a fémről, amit körülölel a csontom. Itt már csikorog a fogam, de hál’ Istennek, úgy tesz, mint aki nem veszi észre. Másik kéz. És végre, két nap után, leengedhetem karjaim. A helyzet rosszabb, mint gondoltam. Iszonyatosan szétment a hús az alkaromon. Sőt, ha még csak a hús lenne a gond. Felnézek rá, s ő is a sebeim nézi. Sürgősen, elkapom kezeiből, és rá is támaszkodom mindkettőre, ahogy lekecmergek az ágyról. Embert próbálóan fáj, én érzem is, hogy megremegett, de ha egy csonk lenne csak ott, akkor is megpróbálnék úgy tenni, mintha nem fájna. Imádkozom, hogy elhiggye, hogy nem is nagy a gond. Felkelek. Kénytelen vagyok legalább egyik karom magam előtt tartani, mert Vykos még az elején eltépte a hálóingem, s félig lóg csak rajtam, fenn kell tartani. Gyorsan odamegyek mellvértemhez, és megérintem. Szívom magamba korábban elraktározott véremet, s máris költöm el arra, hogy begyógyítsa sebeim – már amire képes vagyok. A hús újra sarjad többnyire, a bőr behegesedik… de a csontokkal egyelőre nem tudok mit tenni. Koncentrálok erősen, így nem is veszem észre, mikor mellém ér. Mikor már nincsenek nyílt sebek rajtam, felnézek, és látom, hogy figyeli, mit csináltam. Ráncolja homlokát – tudom miért. Nem veszi le tekintetét a csuklóimról. Formátlanok, és… mintha láva folyt volna végig rajtuk. Megfogja kezem, és hátrébb tol.

„Ülj le.” – kér. Nekiütközök az ágynak ahogy tol. Úgy döntök, szót fogadok. „Ez most fájni fog.” – közli, s kerüli a szemem. Ráfog a csuklómra, és hallom, ahogy dobbant a szíve. Többször is egymás után. Szinte zubog benne a vér, érzem, ahogy fizikai ereje nő. Gyakorlatilag összeroppantja csuklóim, és minden önuralmamra szükségem van, hogy ne próbáljam meg kitépni magam szorításából. Aztán nincs többé a fájdalom. Felpillantok rá. Csukott a szeme, koncentrál. Semmi fájdalom! – napok óta először. Az egész olyan valószerűtlen: látom, hogy szilánkosra van törve a csuklóm, mégsem fáj. Érdekel, hogyan csinálta, de sosem kérdezném. Most ráncolja a homlokát, és érzem, ahogy mozog valami a bőröm alatt. Továbbra sem fáj, de látom, ahogy a szilánkok formálódnak. Hamarosan megszokott csuklóimra nézhetek le. Felnyitja zöld szemeit, és az enyéimbe mélyeszti tekintetét. Megszorítja kezem.

„Kérlek…” – kezdi, és máris érzem a támadást az elmémen. Ezúttal elengedem az ellenállást. Szörnyű rossz érzés, ahogy belemásznak a gondolataimba, érzelmeimbe, és keményen küzdök, hogy miután beengedtem a fejembe, csakis azt láthassa, ami… amit nem szégyellek. Próbálom elkerülni az éjszaka kőkemény részleteit, igyekszem csak nagyvonalakban átsuhanni felettük, de sokszor felülkerekedik akaratereje enyémen. Szégyenem teljes, érzem, amint a fájdalom beléhasít, amikor elkap egy olyan érzelemfoszlányt, emléket, amikor képtelen voltam már ellenállni Vykosnak. Dühömben, hogy megerőszakolta elmém, elrántom kezeim, de nem merek szólni, hiszen… Igaza lenne, ha gyűlölni akarna: volt, hogy élveztem. Csak ülök az ágyon, és zihálok.

„Polaris…” – ereszkedik térdre előttem. „Bocsáss meg!” – először remeg meg a hangja. Arcát a tenyerembe temeti. Most sír. Érzem a bőrömön. Magát hibáztatná? Mi… Miért? Minden rendben lett végül. Most már… miért? És hirtelen ugyanazok az érzelmek támadnak rám, amik reá egy pár perccel ezelőtt, ahogy belém nyilall a felismerés. Ugyanaz a mély, félelemmel vegyes fájdalom.

„Nem nekem szól az üzenet…” – lehelem hangtalanul „ …Hanem neked.” – hasít végig a mellkasomon valami kegyetlen érzelem. Pont ott, ahol az üzenet is van. Kiráz a hideg. Libabőrös leszek hirtelen, és elhúzom kezeim. Nem engedi őket, és felnéz rám. Felállok, és oldalt lépek, mert hátrálni nem tudok, ott az ágy. Belekap hálóingembe a csípőmnél, de az undor, a csalódottság, a fájdalom, a zavar miatt csak szabadulni akarok tőle. Szakad az anyag, megint félmeztelen vagyok. Megpróbálom eltakarni magam, de tovább hátrálok. Folyamatosan rázom a fejem – nem lehet! A gyomrom máris felfordult. Pedig most ugrik be csak először a kép… Ő… és Vykos. Együtt. 

Jézusom! Ne! Vykos nő volt – lehetséges, hogy…

„Nem! …Ne!” – tiltakozom. De a kétségbeesés máris tovaszállt. Nem maradt más helyette csak szín tiszta gyűlölet. Semmi tisztelettudás nincs bennem, amikor ráförmedek:

„Mi közöd van hozzá?!” – Az ő szájából akarom hallani. Csak térdel az ágyam mellett, kezében a letépett hálóingem darabjával, aminek a másik fele még mindig csatlakozik a foszlányhoz, amit viselek. Nem szól. „Úr Isten, Rex!…” – kiáltok rá hitetlenkedő dühvel. „Neked szól az üzenet?!” – vicsorgok, s fogaim kimerednek, karmaim kiszöknek.

„Polaris…” – húz maga felé a ruhámmal, ahogy feláll. „Ezt nem értheted,” – kezdi lassan, de elpattantak idegeim, nem vagyok kíváncsi a többire. Felsikoltok haragomban, körömmel ugrok neki. Bármi, csak ártsak. Elkapja mindkét kezem, és az arcomba üvölt „Ne csináld, Polaris! Nekem szól, de nem úgy, ahogyan gondolod! Nem értheted!” – próbál észhez téríteni. Több-kevesebb sikerrel. Kierőszakolok magamból egy utolsó mondatot.

„Igazad van, Rex. Nem érhetem.” – teszek egy lépést hátra. Távozni akarok. De csuklóim még mindig az ő kezében vannak, és keményen magához ránt.

„Ne tedd ezt! Nem érzek iránta semmit! Tudod jól!” – fakad ki, miközben erőszakosan átölel. 

„Honnan tudnám?! Engedj el!” – próbálom eltolni magam tőle, de esélyem sincs az erejével szemben.

„Polaris!” – próbál kijózanítani, lenyugtatni. De mivel nem nyugszom, egyszer csak elenged. Hátratántorodom vagy két lépést, és az arcába meredek. Minden gyűlöletem, fájdalmam, szégyenem benne van a pillantásban, és egyetlen érvet tud felhozni, ellenem s minden vádam ellen, amit pillantásomon keresztül a fejéhez vágok:

„Szeretlek!” – üvölti kétségbeesetten. Én pedig annyira vissza akarom adni neki a fájdalmat, a kiszolgáltatottságot, nem bírok megint dühömmel, és felé vetem magam. Mégcsak nem is védekezik. Picit oldalra fordítja a fejét, de nem mozdul. A karmaim felsértik az arcát, és egy helyen a nyakát is, de semmi komoly sérülést nem okoznak – ám annál inkább látványos sebet ejtenek. Annyira megijedek, hogy végre helyre billen önuralmam. Felpillant, és düh lángol szemében – jogosan, úgy érzem. Szám előtt a kezem, hátrálok az ajtó felé. El akarok futni, de tekintete ledermeszt. Felemelt fővel tekint most le rám, és három vörös csíkból vér csorog bal orcáján a nyaka felé.

„Szeretlek.” – ismétli meg. Ijesztő, ahogy az önuralma úrrá lesz a haragján. Kapkodok a levegő után, de végre elmúlik a félelem, most már csak a zavartsággal kell küzdenem.

„Bocsáss meg.” – sikerül végre kimondanom. Hangom, mint valami elnyűtt gyereké. Csend. Szégyellem magam az előbbi kirohanásomért, olyannyira, hogy nem tudok arra fókuszálni, mit is mondott. Mikor végre eljut a tudatomig, megint fájni kezd. „Miért nem tudunk őszinték lenni egymáshoz?” 

„Téged óvlak.” – mondja, de ismétli magát. Többször is mondta már. Nem kellett volna feltennem a kérdést. 

„Nem tudom, meddig bírom ezt még, Talio herceg…” – ragadom meg az ajtófélfát támasznak. Halk a hangom. Túl halk. A fal felé fordulok, homlokomat az ajtófélfához érintem. Kis idő múlva érzem leheletét tarkómon, de sokáig hezitál, mielőtt átölelne. Szorít. Soha nem voltam boldogabb. Egyszerre tökéletes boldogság az érzés, és egyszerre gyötrelem – hiszen miért van az, hogy már ennyitől is a Mennyek Országában érzem magam? Hogy jelenthet ennyit egyetlen férfi? Az egész világot! De már el is tűntek a kínzó gondolatok, és átadom magam teste melegének. Hagyom, hogy magához húzzon, hagyom, hogy beletúrjon hajamba, hagyom, hogy boldoggá tegyen. Mert képes rá. 

„Ne add fel…” – csak ennyit suttog.

